ROMÂNIA





         APROBAT PRIMAR

JUDEŢUL TIMIŞ




Dr. ing. GHEORGHE CIUHANDU

MUNICIPIUL TIMIŞOARA

DIRECŢIA  EDILITARĂ

SERVICIUL ENERGETIC          

Bv. C.D. Loga nr. 1               

                                                /

REFERAT

privind majorarea capitalului social al Companiei Locale de Termoficare ,,Colterm” S.A. prin aportul în natură al acţionarului unic Consiliul Local al Municipiului Timişoara


 Contextul actual în care creşterea continuă de preţ a combustibililor, a energiei electrice şi a a serviciilor conduce inevitabil la majorarea preţului de producţie ,transport şi distribuţie a energiei termice impune  S.C. Colterm S.A. eficientizarea activitaţii prin implementarea unui amplu program de diversificare şi rentabilizare a producţiei.


În acest sens compania de termoficare în colaborare cu executivul primăriei a prezentat Consiliului Local Timişoara intenţia sa de a deveni ,datorită conjuncturii regionale şi locale, şi un producător de energie electrică capabil să alimenteze consumatorii locali de utilităţi publice.


Materializarea acestor intenţii a început încă din anul 2003 când prin H.C.L. nr. 163 şi 243 s-au aprobat ,, Conceptul privind sistemul de termoficare al municipiului Timişoara” şi „ Intenţia companiei Colterm de asociere sau finanţare a lucrărilor de modernizare la C.E.T. -Sud” .


Studiul de fezabilitate privind extinderea cu unităţi moderne de producere a energiei electrice aprobat prin H.C.L. nr.170 din 21.12.2004 a cristalizat din punct de vedere tehnic ambiţiosul proiect prin care compania Colterm , corect susţinută financiar de municipalitate, poate deveni şi un important producător de energie electrică. De asemenea studiile de fezabilitate necesare demarării unor lucrări de investiţii la nivelul companiei au fost aprobate prin H.C.L. nr 164-172/ 21.12.2004 urmând ca sursele de finanţare a lucrărilor să fie identificate ulterior.


Este cunoscut faptul că deşi investiţiile cuprinse în B.V.C. au fost aprobate de către Consiliul Local Timişoara prin H.C.L. nr. 28/ 22. 02.2005 lipsa de disponibil în cont , datorată caracterului sezonier al activităţii companiei, determină nevoia accesării unor credite bancare pentru care băncile comerciale solicită constituirea unor garanţii imobiliare (construcţii,terenuri). 


În sensul constituirii acestor garanţii soluţia optimă o reprezintă majorarea capitalului social al companiei cu suma de 1.249.700 lei-RON prin aportul în natură  constând în clădirea şi terenul sediului secundar situat în Timişoara str. Piatra Craiului nr. 3 identificat astfel:

- teren cu cladire - situat în Timisoara str. Piatra Craiului nr. 3, identificat conform CF nr. 16439, numarul cadastral 1179, 1181, 1185 etc. /6, compusa din teren în suprafata de 244 mp si constructie în regim P+M;


- teren situat în Timisoara str. Piatra Craiului nr. 3, identificat conform CF nr. 126169, nr. cadastral 1179-1181 , 1185, 1189/1, 1179-1181, 1185, 1189-1190/5, 1182, 1187-1188/3/1/2 în suprafata de 104 mp.

Considerăm că majorarea capitalului social prin aport în natură va consolida compania din punct de vedere financiar în relaţia cu terţii, motiv pentru care  propunem Consiliului Local Timişoara, în calitatea sa de acţionar unic al Companiei Locale de Termoficare „ Colterm” S.A.,adoptarea unei hotărâri  prin care să aprobe  opţiunea executivului primăriei şi a conducerii S.C. „Colterm” S.A.exprimată în referatul inregistrat cu nr.RE 2005-002085 din 11.10.2005.

